**ხელშეკრულება №**

**სამუშაოების შესრულებაზე**

**ქ. თბილისი**

ერთის მხრივ  (შემდგომში „შემკვეთი”) და შპს „თბილი სახლი" (ს/კ 204976179), წარმოდგენილი მისი დირექტორის მალხაზ კურტანიძის სახით (შემდომში „შემსრულებელი") (ორივე ერთად წოდებული “მხარეებად”) ვხელმძღვანელობთ რა საქართველოს მოქმედი კანონმდებლობით, ვდებთ წინამდებარე ხელშეკრულებას (შემდგომში ”ხელშეკრულება”) შემდეგზე:

**1. ხელშეკრულების საგანი**

1.1 ,,შემკვეთი” ავალებს, ხოლო ,,შემსრულებელი” კისრულობს ვალდებულებას საკუთარი მასალით, ტექნიკით და მუშახელით შეასრულოს ქვემოთ ჩამოთვლილი სამუშაოები (მონიშნული), შემდგომში ,,სამუშაო”, დანართის (ხარჯთაღრიცხვის) შესაბამისად, რომელიც წარმოადგენს წინამდებარე ხელშეკრულების განუყოფელ ნაწილს, კერძოდ:

1.1.1

1.2 სამუშაო სრულდება შემდეგ მისამართზე:

1.3 ,,შემკვეთი” იღებს ვალდებულებას აუნაზღაუროს ,,შემსრულებელს” წინამდებარე ხელშეკრულების 5.1 პუნქტით გათვალისწინებული სამუშაოს ღირებულება.

**2. ხელშეკრულების მოქმედებისა და სამუშაოების შესრულების ვადა**

2.1 შემსრულებელი ვალდებულია სამუშაოების შესრულება დაიწყოს სამუშაოების წარმოებისათვის ობიექტის (შემკვეთის მიერ) მომზადებიდან და ხელშეკრულების 5.2 პუნქტით განსაზღვრული თითოეული ეტაპის ღირებულების გადახდიდან 1 (ერთი) კვირის ვადაში და დაასრულოს თითოეული ეტაპი შემკვეთისა თუ მისი დაქირავებული პირების და/ან მუშახელის (მათ შორის ობიექტზე მიმდინარე მშენებლობის), ასევე სხვა მესამე პირთა მხრიდან შეფერხებების არარსებობის პირობებში პროექტის შესაბამისად.

2.2 წინამდებარე ხელშეკრულების მოქმედების ვადა შეადგენს ხელშეკრულების ხელმოწერიდან სამუშაოების სრულად შესრულებამდე.

**3. მხარეთა უფლება \_ მოვალეობები**

3.1 **,,შემკვეთი” ვალდებულია:**

3.1.1 სამუშაოების დაწყებამდე უზრუნველყოს შესასრულებელი სამუშაოების (ელექტრონული /დოკუმენტირებული) პროექტის მოწოდება ,,შემსრულებლისათვის”;

3.1.2 სამუშაოების დაწყებამდე უზრუნველყოს სამუშაო ადგილის მომზადება ,,შემსრულებლის” მიერ სამუშაოების შეუფერხებლად შესრულებისთვის;

3.1.3 დაფაროს წინამდებარე ხელშეკრულებით განსაზღვრული სამუშაოების ღირებულება 5.1 პუნქტის შესაბამისად;

3.1.4 ,,შემკვეთი” არ არის პასუხისმგებელი ,,შემსრულებლისათვის” მიყენებული ზიანის გამო, რომელიც დაკავშირებულია სამუშაოს შესრულებასთან, მის დასახიჩრებასა ან/და ჯანმრთელობის სხვაგვარ დაზიანებასთან.

**3.2 ,,შემკვეთ”-ს უფლება აქვს:**

3.2.1 მოსთხოვოს ,,შემსრულებელს” წინამდებარე ხელშეკრულების დაცვა და ინფორმაციის მიღება დაკისრებული სამუშაოების შესრულების მიმდინარეობის შესახებ;

3.2.2 “შემკვეთი” უფლებამოსილია შეიტანოს ცვლილებები პროექტში, იმ პირობით, რომ ეს ცვლილებები არ შეეხება შემსრულებლის მიერ უკვე შესრულებულ სამუშაოს. ამ შემთხვევაში, მხარეთა ურთიერთშეთანხმებით შედგება დამატებითი სამუშაოების წარმოების გრაფიკი, შესაბამისი ხარჯთაღრიცხვით.

**3.3 ,,შემსრულებელი” ვალდებულია:**

3.3.1 შეასრულოს წინამდებარე ხელშეკრულების 1.1 პუნქტით განსაზღვრული სამუშაო ხელშეკრულების 1.2 პუნქტში მითითებულ ადგილას.

3.3.2 შეასრულოს სამუშაო მხარეთა მიერ შეთანხმებული ხარისხით და წინამდებარე ხელშეკრულების 2.2 პუნქტით განსაზღვრულ ვადაში.

3.3.3 სამუშაოს შესრულებისას დაიცვას უსაფრთხოებისა და ხელშეკრულების 1.1 პუნქტში აღნიშნული ნივთების დამონტაჟების ყველა დადგენილი წესი.

3.3.4 ,,შემსრულებელი” ვალდებულია ნებისმიერ დროს მისცეს ,,შემკვეთ”-ს სათანადო და სრული ინფორმაცია შესრულებული სამუშაოს მიმდინარეობის შესახებ.

3.3.5 არ გაამჟღავნოს ,,შემკვეთი”-ს კონფიდენციალური ინფორმაცია.

**3.4 ,,შემსრულებელს” უფლება აქვს:**

3.4.1 მოითხოვოს ინფორმაცია, რომელიც დაკავშირებულია მის მიერ სამუშაოს სათანადო შესრულებასთან;

3.4.2 მოითხოვოს ,,შემკვეთი”-სგან წინამდებარე ხელშეკრულებით ნაკისრი მოვალეობების შესრულება;

**4. სამუშაოს მიღება-ჩაბარების წესი**

4.1 ,,შემსრულებელი” და ,,შემკვეთი” ადგენენ შესრულებული სამუშაოს შესახებ მიღება\_ჩაბარების აქტს;

4.2 მიღება\_ჩაბარების აქტში მითითებულია: შესრულებული სამუშაოს დასახელება და შესრულებული სამუშაოს ხარისხი. მიღება\_ჩაბარების აქტში შესაძლებელია მითითებული იყოს ასევე სხვა ინფორმაცია, რომლის მითითებასაც მხარეები მიიჩნევენ აუცილებლად.

4.3 თუ შესრულებული სამუშაო ნაკლის მქონეა, რაც დადასტურებული უნდა იყოს, ორივე მხარის მიერ არჩეული, დამოუკიდებელი ექსპერტის დასკვნით, შემკვეთი უფლებამოსილია არ მოაწეროს ხელი მიღება-ჩაბარების აქტს და წერილობითი პრეტენზია გაუგზავნოს შემსრულებელს ხარვეზის აღმოფხვრის მოთხოვნით, არაუგვიანეს ხუთი სამუშაო დღის ვადაში და განუსაზღვროს მას დამატებითი შესრულებისთვის ვადა.

4.4 სამუშაოს მიღების ვალდებულება (მიღება-ჩაბარების აქტის გაფორმება) “შემკვეთს” წარმოეშობა სამუშაოს დასრულებისთანავე.

**5. სამუშაოს ანაზღაურება**

5.1 წინამდებარე ხელშეკრულების 1.1 პუნქტით გათვალისწინებული სამუშაოს მთლიანი ღირებულება შეადგენს**.**

5.2 შემკვეთი სამუშაოების ღირებულების ანაზღაურებას განახორციელებს შემდეგი გრაფიკის შესაბამისად:

5.3 ანაზღაურება წარმოებს ნაღდი ან უნაღდო ანგარიშწორების გზით. წინასწარი ანგარიშწორების ფორმით, ყოველი ეტაპის დაწყებამდე 2 (ორი) საბანკო დღის განმავლობაში, რომელიც გადახდილ უნდა იქნას გადახდის დღისათვის ეროვნული ბანკის მიერ დადგენილი ოფიციალური გაცვლითი კურსის შესაბამისად ლარში.

5.4 წინამდებარე ხელშეკრულების მე-5 მუხლისა და ხელშეკრულების დანართით (ხარჯთაღრიცხვა) განსაზღვრული ფასები მოქმედებს ხელშეკრულების ხელმოწერიდან 1 (ერთი) წლის განმავლობაში.

5.5 ხელშეკრულების ხელმოწერიდან პირველი ერთის წლის განმავლობაში ფასები შესაძლებელია შეიცვალოს საქართველოს კანონმდებლობის ცვლილების შესაბამისად.

5.6 ხელშეკრულების ხელმოწერიდან პირველი ერთის წლის ამოწურვის შემდეგ, ფასებმა შესაძლებელია განიცადოს ცვლილება, დანართის (ხარჯთაღრიცხვა) შესაბამისად, რის შესახებ ,,შემსრულებელმა უნდა აცნობოს ,,შემკვეთ”-ს და შეადგინოს შესაბამისი ხარჯთაღრიცხვა.

**6. ხელშეკრულების მოქმედებისა და შეწყვეტის საფუძვლები**

6.1 ხელშეკრულება ძალაში შედის მხარეების მიერ მისი ხელმოწერის დღიდან და მოქმედებს მხარეთა მიერ ვალდებულებების სრულად შესრულებამდე.

6.2 წინამდებარე ხელშეკრულება შეიძლება შეწყდეს მხარეთა შეთანხმებით.

6.3 თუ წინამდებარე ხელშეკრულების 1.1 პუნქტში აღნიშნული სამუშაოს შესრულების ვადას ,,შემსრულებელი” აჭიანურებს, რითიც ,,შემკვეთ”-ს დაუკარგავს ინტერესს ამ ხელშეკრულების 1.1 პუნქტში აღნიშნული სამუშაოსადმი, ამ შემთხვევაში ,,შემკვეთ”-ს უფლება აქვს შეწყვიტოს წინამდებარე ხელშეკრულება სამუშაოების დასრულებამდე და ანაზღაურება მოახდინოს ასეთი დროისათვის შესრულებული სამუშაოს პროპორციულად.

6.4 შემსრულებელი უფლებამოსილია ცალმხრივად შეწყვიტოს წინამდებარე ხელშეკრულება, თუკი:

ა) შემკვეთი არღვევს გადახდის ვადებს ან გადახდებს ახორციელებს არაჯეროვნად/არასრულად.

ბ) შემკვეთი ხელს უშლის შემსრულებელს სამუშაოს შესრულებაში

გ) კანონით გათვალისწინებულ შემთხვევებში.

6.5 შემკვეთის მიერ სამუშაოზე სხვა რაიმე მიზეზით უარის თქმის ან სამუშაოს დაკონსერვების შემთხვევაში, იგი დაუყოვნებლივ, წერილობით აცნობებს შემსრულებელს აღნიშნულის შესახებ, რის საფუძველზეც 15 კალენდარული დღის განმავლობაში ორმხრივი აქტით განისაზღვრება ფაქტობრივად შესრულებული სამუშაოს ღირებულება, რომელსაც შემკვეთი აანაზღაურებს აქტის შედგენიდან 7 კალენდარული დღის ვადაში.

6.6 წინამდებარე ხელშეკრულების 6.5 პუნქტით გათვალისწინებული გადახდის ვადების დარღვევის შერმთხვევაში შემკვეთს ეკისრება პირგასამტეხლო 0.5% (ნული მთელი ხუთი მეათედი) ყოველ ვადაგადაცილებულ დღეზე.

**7. ფორს-მაჟორი**

7.1 მხარეები თავისუფლდებიან პასუხისმგებლობისგან ვალდებულებების სრული და ნაწილობრივი შეუსრულებლობისათვის დაუძლეველი ძალის მოქმედების შემთხვევაში, რომლის დროსაც შეუძლებელია წინამდებარე ხელშეკრულებით გათვალისწინებული ვალდებულებების შესრულება.

7.2 “დაუძლეველი ძალის“ ქვეშ იგულისხმება გარემოებები, რომლებიც არ არსებობდნენ წინამდებარე ხელშეკრულების გაფორმების დროს და რომელთა დადგომა და ზემოქმედება მხარეებს არ შეეძლოთ თავიდან აეცილებინათ და გადაელახათ, კერძოდ, წყალდიდობა, მიწისძვრა, ომი და საომარი მოქმედებები, სამთავრობო ორგანოების მოქმედება, დაკავშირებული საკანონმდებლო აქტების მიღებასა და ცვლილებებთან, რომლებიც აუარესებენ წინამდებარე ხელშეკრულების სუბიექტების სამართლებრივ სტატუსს და რეჟიმს.

7.3 თუ ნებისმიერმა ზემოთ ნახსენებმა გარემოებამ უშუალოდ იმოქმედეს ხელშეკრულებით ნაკისრი ვალდებულებების შესრულების ვადებზე, მაშინ ეს ვადები ამ გარემოებების მოქმედების დროს თანაბარზომიერად გაიზრდება.

7.4 მხარემ, რომლისთვისაც ფორს-მაჟორული გარემოებების დადგომის გამო შეუძლებელი შეიქმნა ვალდებულებების შესრულება, ვალდებულია დაუყოვნებლივ, მაგრამ ყველა შემთხვევაში არაუგვიანეს ხუთი დღისა ამ გარემოებების დადგომიდან და დასრულებიდან, წერილობით აცნობოს მეორე მხარეს.

7.5 შეუტყობინებლობა და/ან დაგვიანებული შეტყობინების შემთხვევაში იგი კარგავს უფლებას, დაეყრდნოს ფორს-მაჟორული გარემოებების არსებობას, როგორც პასუხისმგებლობისგან განთავისუფლების საფუძველს.

7.6 შეტყობინებაში მითითებული ფაქტები დადასტურებულ უნდა იქნეს კომპეტენტური ორგანოს მიერ. დადასტურება არ არის საჭირო, თუ აღნიშნული ფაქტები ცნობილია საზოგადოდ.

7.7 თუ დაუძლეველი ძალის მოქმედება გრძელდება ერთ თვეზე მეტხანს მხარეებმა უნდა გადაწყვიტონ ხელშეკრულების ბედი. თუ მხარეები ვერ მიაღწევენ კომპრომისულ შეთანხმებას, დავას განიხილავს სასამართლო საქართველოს მოქმედი კანონმდებლობის შესაბამისად.

**8. დავათა გადაწყვეტა**

8.1 მხარეთა შორის ყველა დავა უნდა გადაწყდეს ურთიერთმოლაპარაკების გზით. მხარეთა მიერ შეთანხმების მიუღწევლობის შემთხვევაში დავას განიხილავს საქართველოს სასამართლო.

**9. სხვა დებულებები**

9.1 ხელშეკრულება შედგენილია ორ, თანაბარი იურიდიული ძალის მქონე, ეგზემპლარად, ქართულ ენაზე, რომელთა თითო ეგზემპლარი გადაეცემა მხარეს.

9.2 წინამდებარე ხელშეკრულების ნებისმიერი ცვლილება ან დამატება უნდა გაფორმდეს წერილობითი ფორმით და ხელმოწერილი უნდა იქნას ამ ხელშეკრულების მხარეთა მიერ.

9.3 მხარეთა მიერ საკონტაქტო მონაცემების (ტელეფონი, მისამართი და სხვა) შეცვლის შემთხვევაში, მხარეები ვალდებულნი არიან აცნობონ ახალი მონაცემები ერთმანეთს.

**10. მხარეთა რეკვიზიტები და ხელმოწერები**

|  |  |
| --- | --- |
| შემკვეთი:    იურიდიული მისამართი:  ფაქტიური მისამართი:  ბანკი:  ბანკის კოდი:  ა/ა:      ----------------------------------- | Semsrulebeli:  Sps ,,Tbili saxli” s/k 204976179  iuridiuli misamarTi: kostavas #76  faqtiuri misamarTi: ლუბლიანას ქ. #56  banki: s.s ,,saqarTvelos banki”-s centraluri filiali  bankis kodi: BAGAGE22  a/a: GE19BG0000000175579101  malxaz kurtaniZe  direqtori  ------------------------------------------- |